Държавен вестник, бр. 66, 2023 г., стр. 163

БРОЙ  66	
Д Ъ Р Ж А В Е Н  В Е С Т Н И К 	
СТР.  163  
МИНИСТЕРСКИ СЪВЕТ
ПОСТАНОВЛЕНИЕ № 105
ОТ 27 ЮЛИ 2023 Г.
за приемане на Наредба за определяне на 
условията и правилата за предоставяне на 
подкрепа чрез финансови инструменти, ком­
бинирането на финансови инструменти с 
безвъзмездна финансова помощ, изпълнението 
на финансовите инструменти и правилата за 
управление и контрол
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
определяне на условията и правилата за 
предоставяне на подкрепа чрез финансови 
инструменти, комбинирането на финансови 
инструменти с безвъзмездна финансова помощ, 
изпълнението на финансовите инструменти и 
правилата за управление и контрол.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател: 
Николай Денков 
Главен секретар на Министерския съвет: 
Ваня Стойнева
НАРЕДБА 
за определяне на условията и правилата за 
предоставяне на подкрепа чрез финансови 
инструменти, комбинирането на финансови 
инструменти с безвъзмездна финансова помощ, 
изпълнението на финансовите инструменти и 
правилата за управление и контрол 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
условията и правилата за:
1. предоставянето на подкрепа чрез фи­
нансови инструменти;
2. комбинирането на финансови инстру­
менти с безвъзмездна финансова помощ;
3. изпълнението на финансовите инстру­
менти и правилата за управление и контрол.
(2) Условията и правилата по ал. 1 се при­
лагат за програмите, финансирани от Евро­
пейските фондове при споделено управление, 
които осигуряват подкрепа чрез финансови 
инструменти.
Чл. 2. Финансовите инструменти се из­
пълняват съгласно Регламент (ЕС) 2021/1060 
на Европейския парламент и на Съвета от 24 
юни 2021 година за установяване на общопри­
ложимите разпоредби за Европейския фонд 
за регионално развитие, Европейския соци­
ален фонд плюс, Кохезионния фонд, Фонда 
за справедлив преход и Европейския фонд за 
морско дело, рибарство и аквакултури, както 
и на финансовите правила за тях и за фонд 
„Убежище, миграция и интеграция“, фонд 
„Вътрешна сигурност“ и Инструмента за фи­
нансова подкрепа за управлението на граници­
те и визовата политика (OB, L 231 от 30 юни 
2021 г.) (Регламент (ЕС) 2021/1060), Регламент 
(ЕС, Евратом) 2018/1046 на Европейския пар­
ламент и на Съвета от 18 юли 2018 година за 
финансовите правила, приложими за общия 
бюджет на Съюза, за изменение на регла­
менти (ЕС) № 1296/2013, (ЕС) № 1301/2013, 
(ЕС) № 1303/2013, (ЕС) № 1304/2013, 
(ЕС) № 1309/2013, (ЕС) № 1316/2013, (ЕС) 
№ 223/2014 и (ЕС) № 283/2014 и на Решение 
№ 541/2014/ЕС и за отмяна на Регламент (ЕС, 
Евратом) № 966/2012 (OB, L 193 от 30 юли 
2018 г.) (Регламент (ЕС, Евратом) № 2018/1046) 
и Закона за управление на средствата от 
Европейските фондове при споделено упра­
вление (ЗУСЕФСУ) и неговата подзаконова 
нормативна уредба, както и в съответствие с 
други приложими източници на правото на 
Европейския съюз и актове на националното 
законодателство, които не са изрично посо­
чени, но са свързани с изброените по-горе.
Чл. 3. Изпълнението и управлението на 
финансови инструменти, комбинирането на 
финансови инструменти с безвъзмездна фи­
нансова помощ, сключването на финансови 
споразумения, оперативни или гаранционни 
споразумения, подборът на субектите и на 
крайните получатели и предоставянето на 
подкрепа на крайните получатели се извърш­
ват при спазването на правилата в областта 
на държавните помощи.
Г л а в а  в т о р а
ОСОБЕНИ ПРАВИЛА
Раздел I
Предоставяне на подкрепа чрез финансови 
инструменти
Чл. 4. (1) Обособеният финансов ресурс от 
програмите по чл. 1, ал. 2, който се изпълнява 
чрез финансови инструменти и по правилата 
за изпълнение на финансови инструменти, се 
предоставя от управляващ орган на програма 
въз основа на финансово споразумение, склю­
чено между ръководителя на управляващия 
орган на съответната програма и лицето, 
изпълняващо Холдинговия фонд, определено 
в чл. 5, ал. 3 от ЗУСЕФСУ. 
(2) Подкрепата чрез финансови инструмен­
ти се извършва въз основа на предварителна 
оценка, изготвена под ръководството на уп­
равляващия орган на съответната програма 
по чл. 1, ал. 2. Предварителната оценка може 
да бъде актуализирана по предложение на 
управляващия орган или лицето, изпълня­
ващо Холдинговия фонд. Управляващият 
орган публикува на интернет страницата на